เรื่องร้องเรียน: สัปดาห์ที่ผ่านมามีการนำลูกระนาดออกจากถนนบริเวณถนนหน้าโรงเรียน  รถที่ขับผ่านไม่ชลอความเร็วรถ เป็นอันตรายกับนักเรียน
การดำเนินการของเจ้าหน้าที่: เรียนท่านผู้แจ้ง จากการตรวจสอบบริเวณดังกล่าว สำนักการจราจรและขนส่งขอเรียนชี้แจงว่า คันชะลอความเร็วดังกล่าว ไม่ได้จัดทำโดย สจส. และคันชะลอความเร็วดังกล่าวไม่ได้เป็นไปตามมาตรฐานของ สจส. ซึ่งตามมาตรฐานคันชะลอความเร็ว จะมีลักษณะเป็นเสี้ยวโค้งพาราโบล่า (Speed Hump) มีฐานกว้างประมาณ 3 เมตร และมีความสูงประมาณ 7.5 ซม.  ทั้งนี้ สำนักการจราจรและขนส่ง ได้รับเรื่องร้องทุกข์ศูนย์กทม. 1555 #NVREWT แจ้งว่า "คันชะลอความเร็วบริเวณดังกล่าว ทำให้ผู้ขับขี่รถจักรยานยนต์เกิดอุบัติเหตุหลายครั้ง และอยู่กับใกล้โรงเรียน เกรงว่าจะเกิดอันตรายต่อเด็กนักเรียนที่มีจำนวนมาก จึงอยากให้นำลูกระนาดออก" จึงส่งต่อเรื่องดังกล่าวให้กับ สำนักงานเขตทวีวัฒนา ดำเนินการตามอำนาจและหน้าที่ครับ 👷สำนักการจราจรและขนส่ง ขอขอบพระคุณท่านผู้แจ้งเป็นอย่างสูง ที่แจ้งปัญหาเข้ามาให้เราทราบ ขอบคุณครับ🙏
ความเห็นของผู้แจ้ง: เป้าหมายที่ส่งเรื่องเพื่อให้มาดำเนินการสร้างคันชะลอความเร็วเพื่อป้องกันอุบัติเหตุรถชนนักเรียน  ส่วนเรื่องคันชะลอความเร็วไม่ได้มาตรฐาน ก็รบกวนมาสร้างให้มันได้มาตรฐาน  แล้วใครเป็นคนนำออก นำออกแบบผิดกฏหมายรึยังไง แล้วมีบทลงโทษยังไง
พื้นที่: แขวงทวีวัฒนา เขตทวีวัฒนา กรุงเทพมหานคร